19/05/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.2016/10532. Bases reguladoras do programa de subvencións a entidades sen fins de lucro titulares de museos, centros de interpretación ou bibliotecas e fundacións da provincia da Coruña para o desenvolvemento de actividades culturais durante 2016

Por resolución da Presidencia núm.10532, de data 12 de maio de 2016, aprobáronse as Bases reguladoras do programa de subvencións a entidades sen fins de lucro titulares de museos, centros de interpretación ou bibliotecas e fundacións da provincia da Coruña para o desenvolvemento de actividades culturais durante o ano 2016, que se transcriben de seguido. Con este novo programa de subvencións procúrase incidir na protección e posta en valor dos bens que integran os fondos patrimoniais das entidades beneficiarias, e na realización de actividades e iniciativas culturais orientadas á súa divulgación e coñecemento social. Este programa de subvencións oriéntase igualmente á vontade de favorecer e impulsar o desenvolvemento de liñas de traballo directamente relacionadas coa construción dunha sociedade máis culta, igualitaria, inclusiva, respectuosa coa diversidade e atenta á realidade social e cultural da que formamos parte. En base ao anterior, as finalidades deste programa, que serán tomadas en consideración na valoración dos proxectos, son as seguintes:  Impulsar a accesibilidade social, física e intelectual aos contidos culturais dos museos, centros de interpretación, bibliotecas e fundacións.  Apoiar a diversidade cultural e lingüística.  Promover a inclusión da perspectiva de xénero nas liñas de actuación.  Fomentar os proxectos de creación contemporánea en torno ao patrimonio cultural custodiado nos museos, centros de interpretación, bibliotecas e fundacións.  Desenvolver accións encamiñadas a situar aos museos, centros de interpretación, bibliotecas e fundacións como institucións relevantes na expansión do turismo cultural.  Potenciar proxectos de innovación que teñan como obxectivo achegar os museos, centros de interpretación, bibliotecas e fundacións á sociedade e facela partícipe do seu labor.  Favorecer actuacións de sensibilización en torno ao valor do patrimonio cultural e á función social dos museos, centros de interpretación, bibliotecas e fundacións.  Favorecer o desenvolvemento de iniciativas, proxectos e accións encamiñadas á divulgación social dos avances sociais na conquista de dereitos e na loita contra as discriminacións políticas, relixiosas, de xénero, culturais e lingüísticas, de opción sexual, de raza etc.  Apoiar proxectos que expoñan solucións e fórmulas que contribúan a mellorar a sustentabilidade dos museos, centros de interpretación, bibliotecas e fundacións.  Impulsar o coñecemento do patrimonio histórico-cultural dos concellos e comarcas de que fan parte.  Fomentar o coñecemento dos fitos e dos avances sociais relevantes na historia da cultura, a arte e o pensamento político e social en Galicia.  Contribuír á participación da sociedade civil nos museos, centros de interpretación, bibliotecas e fundacións, con especial atención ás mozas e mozos, terceira idade e colectivos con risco de exclusión social.  O desenvolvemento de iniciativas e proxectos orientados á investigación, estudo e divulgación de coñecemento relacionado co obxecto de atención da entidade, a través da elaboración e publicación de materiais (exposicións, vídeos, libros…) e á realización de actividades (xornadas, conferencias, actividades didácticas etc.), incluíndo gastos de persoal inherentes ao seu desenvolvemento.  Os traballos de documentación (rexistros, inventarios e catálogos de fondos) e conservación preventiva das coleccións (excluídos gastos de investimento), incluíndo gastos de persoal inherentes ao seu desenvolvemento.  O funcionamento e mantemento dos museos e coleccións museográficas. Unicamente serán obxecto de axuda os gastos de carácter corrente, en ningún caso bens inventariables. * Resolución do 26/03/2013, do Plan de contabilidade de pequenas e medianas entidades sen fins lucrativos. Ademais das exclusións expresadas na base 4 das Bases reguladoras xerais, non serán obxecto de subvención neste programa:  Os gastos de carácter xeral da entidade (persoal e gastos correntes). Só serán subvencionables os gastos de persoal que se adscriban directamente á realización da actividade obxecto da subvención. Estes gastos deberán especificarse motivadamente no orzamento.  Os gastos de manutención, aloxamento e atencións protocolarias.  Os gastos financeiros.  As actividades deportivas e de tempo libre, de promoción económica, de servizos sociais e de turismo. Entidades privadas sen fins de lucro con sede na provincia da Coruña que sexan titulares de Museos ou Centros de Interpretación inscritos na Rede de Museos de Galicia ou de bibliotecas inscritas na Rede de Bibliotecas de Galicia. Fundacións públicas e privadas con sede na provincia da Coruña, depositarias de bens patrimoniais de interese cultural e/ou centradas no coñecemento, a divulgación e a análise da historia, a arte, a cultura e o pensamento social e político. A realización do programa de actividades para o que fose concedida a subvención será de exclusiva responsabilidade da entidade, así como as obrigas fiscais e de seguridade social que delas se deriven. Ademais das obrigas expresadas na base 6 das bases reguladoras, as entidades solicitantes de subvención neste programa terán as seguintes:  Os museos e centros de interpretación terán, en lugar visible e na súa páxina web, a imaxe corporativa da Deputación da Coruña, así como o horario e localización do resto de museos e centros de interpretación da provincia.  Toda a sinaléctica do museo ou espazo expositivo debe estar en lingua galega, sen que isto exclúa a posibilidade de que tamén estea noutras.  As publicacións, materiais e actividades que reciban o apoio desta liña de subvencións deberán ter como lingua vehicular a galega, sen que isto exclúa a posibilidade de que tamén se empreguen outras. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.  Memoria explicativa da actividade que conterá, como mínimo, os seguintes aspectos: - descrición do proxecto que se vai realizar, da súa calidade, detalle e interese, así como a adecuación ao obxecto e finalidades definidas na base 3 da convocatoria. - indicación dos seguintes aspectos necesarios para a valoración: institucións e entidades implicadas no proxecto; repercusión social do proxecto; experiencia ou traxectoria da entidade dentro da actividade para a que solicita a axuda; actuacións de didáctica e difusión; exposición e traballos de conservación/conservación preventiva; estudos e documentación de bens de patrimonio cultural; actuacións tendentes a facilitar o mantemento e a seguridade de instalacións e coleccións.  Orzamento estimado dos gastos derivados da realización da actividade, desagregado por conceptos.  Importe da subvención solicitada, que non poderá superar o 80% do orzamento de gastos.  A declaración doutras subvencións concedidas ou solicitadas para o mesmo obxecto.  Declaración do horario de apertura.  A declaración do emprego da lingua galega na realización do proxecto.  No caso de que se solicite a autorización para concertar a execución total ou parcial das actividades con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado na solicitude. * Coeficiente de financiamento derivado da solicitude: ata 10 puntos; valorarase segundo a súa definición recollida no apartado 9.2.1 das bases xerais, de tal xeito que, a menor coeficiente, meirande puntuación obterá o solicitante. * Conectividade cultural e territorial do proxecto: ata 15 puntos; valorarase a amplitude de institucións e entidades implicadas no proxecto, a través do desenvolvemento directo de actividades ou colaboración no deseño e desenvolvemento dos contidos.2 entidades e/ou institucións da provincia implicadas no proxecto como organizadoras ou colaboradoras: 5 puntos. máis de 2 entidades e/ou institucións da provincia implicadas no proxecto como organizadoras ou colaboradoras: 10 puntos. máis de 2 entidades e/ou institucións de fóra da provincia implicadas no proxecto como organizadoras ou colaboradoras: 15 puntos. * Experiencia ou traxectoria da entidade, persoa física ou xurídica dentro da actividade para a que se solicita a axuda: ata 15 puntos. ata 5 proxectos específicos realizados nos últimos 10 anos: 8 puntos. máis de 5 proxectos específicos realizados no últimos 10 anos: 15 puntos. * Horario de apertura semanal: ata 10 puntos; asignarase a puntuación en función da media anual de horas de apertura semanal: máis de 20 horas/semana: 10 puntos. ata de 20 horas/semana: 8 puntos. sen horario regular e continuado: 5 puntos. * Actuacións encamiñadas ao desenvolvemento e cumprimento das funcións propias dos museos, centros de interpretación e fundacións, así como ao seu mantemento: ata 20 puntos; valorarase o desenvolvemento ou non deste tipo de actuacións nos dous últimos anos ou na proposta para a que se solicita apoio: Desenvolvemento dun mínimo de 10 accións específicas de didáctica e difusión: 5 puntos. Desenvolvemento de traballos de conservación/conservación preventiva dos fondos: 5 puntos. Desenvolvemento de estudos e documentación (rexistros, inventarios e catálogos) de bens de patrimonio cultural: 5 puntos. Desenvolvemento de actuacións tendentes a facilitar o mantemento e a seguridade de instalacións e coleccións: 5 puntos. * Calidade, detalle e interese do proxecto presentado, así como a súa adecuación ás finalidades definidas no obxecto da presente convocatoria: ata 30 puntos; valoraranse, no informe técnico correspondente, os seguintes aspectos: A viabilidade, sustentabilidade e adecuación do orzamento aos obxectivos do proxecto presentado, tendo en conta a fiel e correcta valoración das partidas contidas no orzamento e a elaboración deste, conforme os principios de economía e eficiencia. A adecuación do proxecto presentado ás finalidades definidas no obxecto da presente convocatoria, definidas na base 3.1. O interese, calidade e impacto social da proposta en base á súa contribución ao desenvolvemento sociocultural do territorio e a súa adecuación ás liñas xerais da acción cultural da Deputación. Soamente poderán recibir subvención aqueles proxectos que feita a suma total dos apartados anteriores obteñan unha puntuación igual ou superior a 50 puntos. - Memoria das actividades desenvolvidas na anualidade, que conterá como mínimo os seguintes aspectos: actividades desenvoltas, temporalización, ámbito territorial, cuantificación e perfil dos participantes, resultados obtidos e indicación do cumprimento das condicións impostas na concesión da subvención e en concreto das obrigas específicas establecidas na base 6. - Acreditación da inclusión do logotipo da Deputación e uso da lingua galega nos soportes de difusión das actividades subvencionadas e da obriga de incluír en lugar visible e na súa páxina web a imaxe corporativa da Deputación da Coruña. A Coruña, 12 de maio de 2016 O PRESIDENTE O SECRETARIO Valentín González Formoso José Luis Almau Supervía